Qashqadaryo viloyatida xalq ta’limi boshqarmasiga rahbar tayinlandi. Bu haqda Kun.uz’ga Qashqadaryo viloyati hokimligi matbuot xizmati xabar berdi. Foto: Qashqadaryo viloyati hokimligi matbuot xizmati Qayd etilishicha, 14 fevral kuni o‘tkazilgan yig‘ilishda siyosiy fanlar nomzodi Behzod Xonimqulovich Jo‘rayev Qashqadaryo viloyati xalq ta’limi boshqarmasi boshlig‘i sifatida tanishtirilgan. Foto: Qashqadaryo viloyati hokimligi matbuot xizmati O‘zbekiston Respublikasi xalq ta’limi vaziri 2019 yil 12 fevralda ushbu lavozim tayinlovi to‘g‘risidagi tegishli buyruqni imzoladi. Ma’lumot uchun: Behzod Jo‘rayev shu paytgacha O‘zbekiston Respublikasi Vazirlar Mahkamasi huzuridagi Davlat test markazi viloyat bo‘limi boshlig‘i vazifasida faoliyat ko‘rsatgan.